Baron Arthur Grumiaux (21 Maart 1921 – 16 Oktober 1986) was 'n Belgiese violis. Grumiaux was op 21 Maart 1921 gebore in die Belgiese dorpie Villers-Perwin, Grumiaux was slegs drie jaar oud toe sy oupa hom begin aanmoedig het die studie van musiek op te neem. Hy het op die ouderdom van ses jaar ingeskryf by die Konservatoria in Charleroi ; terwyl die normale ouderdom vir intrede elf jaar was. Hy het aldaar viool en klavier gestudeer tot op die ouderdom van elf jaar, toe hy gegradueer het en aanbeweeg het na die Koninklike Konservatoria in Brussel ten einde Viool te studeer. Daar is al gesê dat hy sy buiging in Brussel op die ouderdom van veertien gemaak het, of in 1935, alhoewel dit oor die algemeen aanvaar word dat sy buiging in 1940 plaasgevind het. Laasgenoemde uitvoering was in België gemaak saam met die Brussel Filharmoniese Orkes en Grumiaux het Mendelssohn se concerto gespeel. As gevolg van die Duitse inval van België het hy eers weer in die openbaar gespeel na die bevryding van Europa in 1945, en wel saam met die ENSA (die Geallieerde militêre vermaaklikheidorganisasie), in sy Londense buiging daardie jaar.